Tí sex uttan samtykki er neyðtøka. So einfalt er tað. Ella so einfalt átti tað at verið. Frágreiðingin kann takast niður her HER. Veruleikin er tíverri, at lógin í flestu evropeisku londunum ikki staðfestir, at sex uttan samtykki er neyðtøka. EINANS 8 LOND Í EVROPA HAVA LÓGGÁVU SUM STAÐFESTIR, AT SEX KREVUR SAMTYKKI. SEX UTTAN SAMTYKKI ER NEYÐTØKA, MEN LÓGGÁVAN ENDURSPEGLAR IKKI HETTA Londini flyta seg rættan vegin, tí djarvar kvinnur ganga á odda og krevja at londini tryggja teimum grundleggjandi kynslig rættindi. Í 2018 gjørdu ávíkavist Ísland og Svøríki land nummar 7 og 8 í Evropa, sum staðfesta, at neyðtøka skal allýsast við manglandi samtykki. Hini londini, sum hava staðfest hetta eru Ongland, Írland, Luxemburg, Týskland, Kypros og Belgia. Fáar melda og brotsmenninir sleppa uttan dóm. Neyðtøka er eitt slag av kynsligum harðskapi sum hevur ógvusligar sálarligar og kropsligar avleiðingar. Øll kunnu gerast offur. Og orsøkirnar eru fleiri: óttin fyri, at fólk ikki trúgva einum, væntandi álit á rættarskipanini og stigmatiseringin, sum fylgir við. Um ein velur at melda, eru útlitini fyri at málið kemur fyri rættin vánalig. Sakirnar verða ofta niðurlagdar. Týdningarmesta stigið er at broyta hugburð. At vit øll gerast samd um, at sex uttan samtykki er neyðtøka, og rættarskipanin skal viðurkenna hetta. Ein nýggj kanning vísir skakandi hugburð: Fordómarnir eru útbreiddir, og tað eru teir eisini í rættinum. Hendan sakin setti gongd á eina rørslu rópt“ FATTA” (Fata tað!) . Og hetta var ein av høvuðsorsøkunum til, at lóggávan í Svøríki nú er broytt, soleiðis at lógin staðfestir, at sex krevur samtykki. Summi spyrja í hesum sambandi, um tey so mugu tryggja sær hetta við eini skrivligari avtalu. Og svarið er nei. Altjóða lóg hevur leingi staðfest hetta, og vit hava leingi havt ábyrgd av at liva upp til hetta. Kvinnur krevja síni rættindi við m. a. at rópa #MeToo AMNESTY FØROYAR Amnesty Føroyar hevur í fleiri ár arbeitt við hesum evni, og vit fara at halda fram við at arbeiða fyri at bøta um umstøðurnar hjá kvinnum, sum eru fyri kropsligum og kynsligum harðskapi. Í 2019 fara vit serliga at varpa ljós á vantandi møguleikarnar hjá offrum fyri neyðtøku at fáa nøktandi løgfrøðiliga kanning, har prógv verða goymd, uttan at offrið meldar tilburðin. Tí støðan í Evropa og Føroyuym er ikki nøktandi, tá tað snýr seg um rættartrygdina hjá teimum, sum eru fyri neyðtøku. Les meira í okkara privatlívspolitiki. Heimasíðan brúkar Google Analytics fyri at innsamla upplýsingar um vitjandi. Lat hesa cookies vera aktiva fyri at hjálpa okkum at gera síðuna betri.